Cruceiro nº1 de Cruces (imaxe: **Óscar Franco Barros)**

* **Cronoloxía:**-
* **Concello:**Padrón
* **Parroquia:**Santa María de Cruces
* **Lugar:**Cruces

Cruceiro do tipo de cruz que nace sobre un só chanzo de sección cadrada. A súa base cúbica de arestas rebaixadas dá paso a un varal de sección cadrada coas arestas rebaixadas. Un capitel cadrado dá paso a unha cruz de arestas rebaixadas e sen imaxes.

Cruceiro nº2 de Cruces(**Nepomucena Fernández Mariño)**

* **Cronoloxía:**-
* **Concello:**Padrón
* **Parroquia:**Santa María de Cruces
* **Lugar:**Cruces
* **Acceso a pé:**Bo

Cruceiro do tipo de cruz localizado no interior dunha propiedade privada no lugar de Cruces. O capitel é de forma redondeada e a cruz de forma cadrada, mais talladas de forma irregular.

Cruceiro Igrexa de Cruces (imaxe: Óscar Franco Barros)

* **Cronoloxía:**-
* **Concello:**Padrón
* **Parroquia:**Santa María de Cruces
* **Lugar:**Cruces

Cruceiro do tipo de cruz, situado no adro da Igrexa de Santa María de Cruces. Nace obre unha base irregular. O varal, de sección cadrada coas arestas rebaixadas, posúe un relevo moi erosionado na súa parte media. O capitel cúbico dá paso a unha cruz sinxela, de arestas rebaixadas e sen imaxes.

Cruceiro de Tarrío (imaxe: Stella Rozua y Lupe Molero)

* **Cronoloxía:**-
* **Concello:**Padrón
* **Parroquia:**Santa María de Cruces
* **Lugar:**Tarrío
* **Acceso a pé:**Bo

Cruceiro do tipo de cruz nunha propiedade privada no lugar de Tarrío. Comeza cunha plataforma de dous chanzos sobre a que se coloca o pedestal de forma cadrada e con dúas arestas superiores chafranadas de forma convexa. O fuste comeza de forma cadrada e logo pasa a ser octogonal. Na parte cadrada ten unhas molduras. O capitel comeza cunha moldura de forma octogonal e continúa con varias molduras máis que van crecendo en tamaña cara arriba. A cruz é de sección cadrada e ten as esquinas molduradas de forma convexa e os brazos da mesma terminan de forma potenzada. Onde se unen os dous brazos posúe unha figura circular.

Cruceiro da Casa da Meixida (imaxe: Xenealoxías do Barbanza)

* **Cronoloxía:**1916
* **Concello:**Padrón
* **Parroquia:**Santa María de Cruces
* **Lugar:**Muíños
* **Acceso a pé:**Bo

Cruceiro de tipo fuste cun varal moi groso. Segundo conta a propietaria, a columna ou fuste pertenceu a un cerramento sobre o que ía un pequeno tellado. Ten nunha das súas caras as iniciais "*M.J.A. 1916*". O cruceiro ou cruz estaba nun muro de entrada á propiedade. Está formado por un capitel de forma tronco piramidal. Ten unhas pequenas marcas na parte inferior e unha pequena escocia na superior, sendo o centro do mesmo recto. A cruz é de sección cadrada e coas arestas lixeiramente chafranadas.

Cruceiro de Angueira de Suso (imaxe: Nepomucena Fernández Mariño)

* **Cronoloxía:**-
* **Concello:**Padrón
* **Parroquia:**Santa María de Cruces
* **Lugar:**Angueira de Suso
* **Acceso a pé:**Bo

Cruceiro do tipo de cruz á beira do Camiño Portugués. Plataforma de dous chanzos de forma cuadrangular sobre a que se coloca o pedestal de forma cadrada e con dous pequenos pilotes no perímetro dos chanzos na parte frontal do mesmo. Enriba o pedestal colócase o fuste ou varal que ten sección hexagonal en todo o percorrido. O capitel ten unha primeira moldura da mesma sección que o fuste, e logo un corpo totalmente cadrado e sen decoración algunha. A cruz ten sección hexagonal en toda a súa superficie, menos nas puntas dos razos que son cadrados.

Cruceiro da Matanza (imaxe: Pablen Compostela Teo)

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**A Matanza

Cruceiro do tipo de fuste ou varal colocado sobre unha plataforma elevada na que se coloca un pedestal cadrado coas arestas superiores redondeados. O fuste comeza de forma cadrada e parece ter algunhas inscricións ou debuxos. Logo vólvese octogonal. O capitel está precedido dunha pequena moldura e ten forma cadrada, con tres molduras e sen máis decoración. A cruz é de sección cadrada e comeza con bordos chafranados até aproximadamente un terzo da altura da cruz. Na unión dos brazos da cruz hai dous círculos concéntricos esculpidos e nas esquinas dos brazos catro figuras, unha en cada unha delas semellan ser corazóns.

Cruceiro do Cemiterio da Matanza (imaxe: Cruceiros de Galicia)

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**A Matanza

Cruceiro do tipo de imaxe situado no Cemiterio de Matanza. Está construído directamente sobre un pedestal cilíndrico e unha parte superior moldurada. O fuste comeza en forma cadrada cunha das caras decoradas cunha escena. Despois unha pequena moldura de sección octogonal, un treito do eixo coa mesma sección e finalmente o resto do eixo en forma cilíndrica. O capitel, de forma cadrada, vai precedido dunha nova moldura cilíndrica. Está decorado con volutas nas esquinas e cabezas de anxos entre elas. Non ten cruz e no capitel colócase unha base decorada cunha cabeza de anxo e sobre a que figura a figura da Virxe cun manto e os brazos recollidos sobre o peito.

Cruceiro Nº 1 do Cemiterio de Adina (imaxe: Patrimonio Galego)

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**Iria Flavia
* **Acceso a pé:**Bo

Cruceiro, localizado no Cemiterio de Adina, de tipo de crucifixo con plataforma cuadrangular de catro chanzos e pedestal cuadrangular chafranado. Ten un varal octogonal cun pedestal cuadrangular e recadrado. O capitel é cuadrangular con astrágalo cuadrangular e liso. O ábaco ten lados curvos e vértices chafranados. Ademais ten volutas, orlas vexetais e querubíns. A súa cruz é circular, leñosa con nós. No anverso da cruz presenta a Cristo crucificado con tres cravos e as mans abertas. Inclina a cabeza cara á dereita cunha coroa de espiñas. O seu pano de pureza está suxeito cunha corda. Polo reverso da cruz está a Virxe Dolorosa, coas mans en cruz sobre o peito e cunha espada cravada. A virxe queda sobre unha peaña dun querubín.

Cruceiro Nº 2 do Cemiterio de Adina (imaxe: Patrimonio Galego)

* **Cronoloxía:**Século XIII
* **Concello:**Padrón
* **Parroquia:**Santa María de Iria Flavia
* **Lugar:**Iria Flavia
* **Acceso a pé:**Bo

Cruceiro, localizado no Cemiterio de Adina, de tipo de crucifixo con plataforma cuadrangular de tres chanzos e pedestal cúbico chafranado, con caveiras nos ángulos. O varal é octogonal cun pedestal cuadrangular e liso. Polo anverso do varal, a media altura, ten a imaxe de San Francisco e polo lado do anverso, a imaxe de Santiago Peregrino. Ten un capitel octogonal, con astrágalo octogonal e liso. O ábaco ten lados rectos, e ademais o capitel ten follas de ápice groso e redondo. A súa cruz é octogonal con pedestal e con remates florenzados con botón central. No anverso da cruz presenta a Cristo crucificado con tres cravos e as mans abertas. Inclina a cabeza cara á dereita cunha coroa de espiñas e unha cartela coas siglas INRI. Polo reverso da cruz está a Virxe co Neno sobre unha peaña.

Cruceiro nº1 Pedreda (imaxe: José Gómez Mira)

* **Cronoloxía:**1880
* **Concello:**Padrón
* **Parroquia:**Santa María de Iria Flavia
* **Lugar:**Pedreda

Cruceiro do tipo de crucifico, mandado construír no 1880 por Andrés Lanza, para poder ser visto desde a súa cama nas horas finais da súa vida. Ten unha plataforma de dous chanzos sobre o que vai o pedestal prismático coas arestas superiores rebaixadas. Varal de base e remate cadrado, sendo o resto de sección octogonal. O capitel leva adornos de volutas e un rostro de anxo en cara. A cruz é de sección cilíndrica e con nós. Leva no anverso un cristo crucificado de boa factura e no reverso vai a Virxe cuberta cun manto sobre unha peaña coa figura dunha cara. No varal ten unha soporte que serviría para soster algún tipo de farol. Grada de tres chanzos. Ao seu carón hai unha mesa de pedra para colocar o cadaleito, mentres se reza camiño do cemiterio.

Cruceiro nº2 Pedreda (imaxe: )

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**Pedreda
* **Acceso a pé:**Bo

Cruceiro do tipo de cruz, que se compón dun pedestal cuadrangular, moi redondeado na parte superior, do que se eleva un varal de sección octogonal, agás no comezo e remate, e que acaba na parte superior en pequena moldura. Leva unha cruz sinxela de sección octogonal con remates potenzados nos extremos dos brazos.

Cruceiro de Santa Lucía (imaxe: Cruceiros de Galicia )

* **Cronoloxía:**1975
* **Concello:**Padrón
* **Parroquia:**Santa María de Iria Flavia
* **Lugar:**A Matanza
* **Acceso a pé:**Bo

Cruceiro do tipo fuste rematada nun crucifixo construído en 1975. Comeza cunha plataforma de tres chanzos cuadrangulares sobre os que se coloca un pedestal da mesma forma xeométrica, as súas caras lixeiramente moldeadas e a parte superior biselada. O fuste comeza en forma cadrada e as súas caras están moldeadas do mesmo xeito e logo convértese nunha sección octogonal. No medio dela figura a figura de San Francisco e Santa Lucía. O capitel vai precedido dunha pequena moldura octogonal que lle dá forma, estando profusamente decorado. A cruz é de sección cadrada con lixeiras molduras nos bordos da cruz e as puntas dos brazos son, do mesmo xeito, cadradas. No anverso figura a figura de Cristo crucificado con tres cravos, a cabeza lixeiramente inclinada cara adiante, a coroa de espiñas e o pano de pureza anoado no lado dereito. Sobre a cabeza hai unha pequena cartela. No reverso está a figura da Virxe co crucificado nos brazos.

Cruceiro de Longais (imaxe: Eloy Rodríguez)

* **Cronoloxía:**1595
* **Concello:**Padrón
* **Parroquia:**Santa María de Iria Flavia
* **Lugar:**Iria Flavia
* **Acceso a pé:**Bo

Localizado no interior dunha finca particular. Antes estaba situado en Herbón, mais foi trasladado ao emprazamento actual no 1917. Mandado construír por Inés Díaz, a cruz é do ano 1595, sendo unha das poucas desta época con volume nos extremos, moi ornamentada nas cabezas. A imaxe do Cristo é de pequeno tamaño, no reverso a Virxe das Angustias co Redentor nos brazos. Capitel moi sinxelo, varal redondo, imoscapo de placas, peaña esculpida e dous chanzos.

Cruceiro de Arretén(imaxe: Óscar Franco Barros)

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**Arretén

Cruceiro do tipo de crucifixo, que se eleva sobre plataforma de tres chanzos no que apousenta un pedestal con base cadrada e que forma despois unha semiesfera. O varal arranca de sección cadrada e un pouco máis arriba tórnase circular. Remata en capitel redondo labrado con catro cálices. Enriba del vai unha cruz con cartela, de sección circular e con adornos de nós, coa figura de Cristo, con certa desproporción na talla dos brazos e a cabeza. No reverso a Virxe das Dores cun manto. Peaña redonda que leva unha cara en baixorrelevo e base de tres chanzos.

Cruceiro de Patricia (imaxe: Patrimonio Galego)

* **Cronoloxía:**Século XIII
* **Concello:**Padrón
* **Parroquia:**Santa María de Iria Flavia
* **Lugar:**Quintáns
* **Acceso a pé:**Bo

Cruceiro do tipo de crucifixo que nace sobre tres chanzos de sección cadrada. A súa base con escocia presenta un pequeno oco para o caixón das esmolas. O varal comeza en sección cadrada. Nesta parte podemos ver o retablo pétreo coa imaxe de Santo Antón, acompañado de dúas ánimas que se prenden ao cordón do seu hábito. O resto do varal é de sección octogonal. A continuación o capitel tipo xónico, con motivos vexetais e catro anxos en cada lado. O conxunto remata nunha cruz de sección cilíndrica na que podemos ver as imaxes de Cristo crucificado no anverso, e a Virxe sobre peaña no reverso.

Cruceio nº1 Porta dos Mariños (imaxe: Patrimonio Galego)

* **Cronoloxía:**1960
* **Concello:**Padrón
* **Parroquia:**Santa María de Iria Flavia
* **Lugar:**Porta dos Mariños
* **Acceso a pé:**Bo

Cruceiro do tipo de crucifixo, que nace sobre tres chanzos de sección cadrada. A súa base é moldurada, cunha escocia da paso a un varal que nace en sección cadrada. Nela pódense ver diferentes relevos que fan referencia á Paixón de Cristo (tenaces, martelo, cravos, coroa de espiñas e cordón). O resto do varal ten sección octogonal. O capitel, profusamente decorado, contén a custodia, tres anxos, volutas e motivos vexetais. O conxunto remata nunha cruz leñosa con nós, na que aparecen as imaxes de Cristo crucificado baixo cartela de INRI, acompañado por San Francisco que o abraza. No reverso a Virxe sobre unha peaña e coroada por dous anxos situados no brazo horizontal da cruz.

O actual cruceiro é do ano 1960, posto que substituíu ao orixinal do século XVII, que aparecera roto.

Cruceiro nº2 Porta dos Mariños (imaxe: Maria Soledad Pintos Peñaranda)

* **Cronoloxía:**-
* **Concello:**Padrón
* **Parroquia:**Santa María de Iria Flavia
* **Lugar:**Porta dos Mariños
* **Acceso a pé:**Bo

Cruceiro do tipo de fuste que nace sobre un só chanzo de sección cadrada. A súa base moldurada con escocia da paso a un varal que nace en sección cadrada e continúa en octogonal. O capitel aparece decorado con motivos vexetais, volutas e querubíns. O conxunto remata nunha imaxe, que semella unha Santa ou unha Virxe, en actitude de oración.

Cruceiro da Praza Ramón Tojo (imaxes:cruceiros de Galicia)ñ

* **Cronoloxía:**Século XX
* **Concello:**Padrón
* **Parroquia:**Santiago de Padrón
* **Lugar:**Praza Ramón Tojo

Cruceiro de tipo de crucifixo cunha plataforma de pedra sen labrar e cun pedestal de outra pedra tamén sen labrar, na que ten insculpidas varias figuras como unha cruz ou a Santiago Peregrino xunto con outros personaxes. O varal comeza cadrado e listado, que máis ben semella ao tronco dunha árbore, logo dese listado colle unha forma amorfa até chegar á base do capitel na que aparecen cabezas de anxos con ás, formando o mesmo capitel e varal, todo un. A súa cruz é rectangular e recadrada. No anverso da cruz presenta a Cristo crucificado con tres cravos, coa man esquerda pechada e bendicindo coa dereita. Inclina a cabeza cara adiante cunha coroa de espiñas e unha cartela coas siglas INRI. O seu pano de pureza vai anoado cunha corda co nó á esquerda. Polo reverso da cruz está a Virxe co Neno no colo sobre unha peaña.

É unha obra orixinal do Obradoiro de Pedra Castelo, no lugar da Picaraña. Foi instalado nos anos 90 en tan só 8 días, con motivo das exposicións “Arte-Mostra Santiaguiño do Monte”. Varios veciños de Padrón pregaron para que este cruceiro permanecese alí para sempre, obxectivo este que se logrou.

Cruceiro do Fondo da Vila (imaxe: Xenealoxías do Barbanza)

* **Cronoloxía:**1587
* **Concello:**Padrón
* **Parroquia:**Santiago de Padrón
* **Lugar:**Praza do Fondo da Vila
* **Acceso a pé:**Bo

Feito polo escultor Juan de Santiago, veciño da Pobra do Caramiñal, no 1587. Cruceiro plateresco do tipo de crucifixo. Por un lado mostra a Cristo crucificado e polo outro a Virxe das Angustias. No varal hai representacións da figura de Santiago Peregrino, San Xoán Evanxelista, os instrumentos da paixón e unha inscrición, “Donado por Juan de Loreda”. Peaña con caveiras, tibias e animais. Base de dous chanzos cadrados.

Este exemplar da arte popular galega estaba até comezos do século XX no Paseo do Espolón. Castelao dixo del que marcaba o paso ao barroco.

Cruceiro da Rúa Santo Domingo (imaxe: Cruceiros de Galicia)

* **Cronoloxía:**-
* **Concello:**Padrón
* **Parroquia:**Santiago de Padrón
* **Lugar:**Rúa Santo Domingo
* **Acceso a pé:**Bo

Cruceiro do tipo de crucifixo. Comeza cunha plataforma de tres chanzos cadrados sobre os que se coloca o pedestal, tamén cadrado, coas caras molduradas e a parte superior chafranada. O capitel comeza cun imoscapo de placas e logo convértese en octogonal. O capitel é cadrado, coas follas recortadas e comeza cunha pequena moldura redondeada. Está decorado con volutas. A cruz é de sección cadrada e ten extremos potenciados. No anverso figura a figura de Cristo crucificado con tres cravos, a cabeza cunha coroa de espiñas e inclinada á dereita e unha cartela sobre a cabeza coa inscrición "INRI". Non hai ningunha figura no reverso.

Cruceiro Santiaguiño do Monte (imaxe: Patrimonio Galego)

* **Cronoloxía:**-
* **Concello:**Padrón
* **Parroquia:**Santiago de Padrón
* **Lugar:**Alto do Santiaguiño
* **Acceso a pé:**Bo

Cruceiro do tipo de cruz erixido sobre seis grandes pedras de granito, onde segundo a tradición predicou o Apóstolo Santiago. Trátase dun cruceiro sinxelo de cruz lisa, sen imaxes, capitel simple sen peaña nin grada.

Cruceiro de Convento do Carme (imaxe:Galicia pueblo a pueblo)

* **Cronoloxía:**1998
* **Concello:**Padrón
* **Parroquia:**Santiago de Padrón
* **Lugar:**Costiña do Carme

Cruceiro de tipo de crucifixo, vinculado ao Convento do Carme, con plataforma cuadrangular de tres chanzos e pedestal cúbico con mediacana e un bocel. Na cara do anverso ten unha inscrición que di: “ANO 1998”. Ten un varal octogonal que comeza e remata en cadrado. O capitel é cuadrangular co cuarto bocel ornamentado con figuras de oitos. O ábaco ten lados rectos e lisos. A súa cruz é cuadrangular cos brazos chafranados, presentando no seu anverso a Cristo crucificado con tres cravos e as mans pechadas. Inclina a cabeza cara adiante cun pergamiño coas siglas INRI. O seu pano de pureza vai anoado á dereita. Polo reverso da cruz está a Virxe co Neno no colo, sobre unha peaña con forma de nube.

Cruceiro da Pedreira (imaxe: Eloy Rodríguez)

* **Cronoloxía:**-
* **Concello:**Padrón
* **Parroquia:**Santiago de Padrón
* **Lugar:**A Pedreira
* **Acceso a pé:**Bo

Na actualidade o cruceiro está sen cabeza. É unha cruz do tipo de crucifixo. Está construído sobre unha plataforma con dous chanzos cadrados sobre os que se coloca o pedestal do mesmo xeito moldurado e unha escocia na súa parte superior moldurada do mesmo xeito. O comezo do fuste é un imoscapo de placas sobre as que hai unha moldura de sección octogonal, igual que o fuste ou varal. A cruz tiña forma de tronco, na parte dianteira a imaxe de Cristo coroado de espiñas, ben labrada, e na parte traseira unha imaxe da Virxe do Carme e do Neno, a única representada no municipio. Na parte superior do fuste tiña un farol.

Cruceiro de Vilar (imaxe: Cruceiros de Galicia)

* **Cronoloxía:**1723
* **Concello:**Padrón
* **Parroquia:**Santiago de Padrón
* **Lugar:**Vilar
* **Acceso a pé:**Bo

Cruceiro do tipo de crucifixo, de estilo barroco do século XVIII, construído en pedra de cantaría. Comeza cunha plataforma de tres chanzos cadrados sobre os que se coloca o pedestal do mesmo xeito cunha escocia na parte superior que remata moldeada. Nunha das súas caras figura a seguinte inscrición: "Ano 1723. Devoción de Agustín Vilar e a súa muller Teresa Lapido". O fuste ou varal comeza cun imoscapo de placas, logo ten unha sección octogonal e remata en forma cadrada. O capitel ten forma cadrada e está decorado con anxos. A cruz ten forma de tronco e está decorada con nós.

No anverso está a figura de Cristo crucificado con tres cravos, cabeza con coroa de espiñas e inclinada cara ao lado dereito. Pano de pureza anoado no mesmo lado. Na parte superior da cruz e por riba da cabeza hai unha cartela. No reverso está a figura da Virxe sobre unha base poligonal e debaixo desta unha cabeza de anxo. Os brazos están preto do peito e está cuberta cun manto.

Cruceiro do Souto (imaxe: Maria Soledad Pintos Peñaranda)

* **Cronoloxía:**-
* **Concello:**Padrón
* **Parroquia:**Santiago de Padrón
* **Lugar:**Extramundi de Arriba
* **Acceso a pé:**Bo

Cruceiro do tipo de fuste rematado en cruz, no lugar de Extramundi de Arriba. Comeza cun pedestal de forma cadrada e as arestas superiores recortadas. A parte inferior está esculpida nalgunha das súas caras. O fuste comeza e remata en forma cadrada e despois ten unha sección octogonal. O capitel é cadrado e moldurado. A cruz ten forma cadrada.

Calvario de Herbón (imaxe: Jose Alberto Solla Barreiro)

* **Cronoloxía:**-
* **Concello:**Padrón
* **Parroquia:**Santa María de Herbón
* **Lugar:**Herbón
* **Acceso a pé:**Bo

Conxunto de cruces á entrada do Convento de Santo Antonio de Herbón, que forman parte do Calvario de Herbón.

Cruceiro do Convento de Santo Antonio de Herbón (imaxe: Tursimo de Galicia)

* **Cronoloxía:**-
* **Concello:**Padrón
* **Parroquia:**Santa María de Herbón
* **Lugar:**Herbón

Cruceiro do tipo de crucifixo, situado no claustro do Convento de Santo Antonio de Herbón. Na longa cruz, de extremos cadrados, imaxe de Cristo, e ao outro lado a Virxe. Capitel sinxelo, varal liso e redondo, peaña cúbica e base de tres chanzos. Substitúe a outro máis antigo que foi destruído polos soldados de Napoleón III, e que se conservan algúns restos no refectorio do convento.

Cruceiro de Herbón (imaxe: Cruceiros de Galicia)

* **Cronoloxía:**-
* **Concello:**Padrón
* **Parroquia:**Santa María de Herbón
* **Lugar:**Herbón
* **Acceso a pé:**Bo

Cruceiro do tipo de crucifixo, situado ao comezo da rampla de acceso ao Convento de Santo Antonio de Herbón. Trátase dun cruceiro moi ornamentado, onde na cruz florenzada Cristo é abrazado por San Francisco, e no outro lado a Virxe Inmaculada é coroada por anxos. Capitel labrado, varal octogonal, imoscapo de placas, peaña moldurada e base de tres chanzos.

Cruceiro dos Condes(imaxe: Cruceiros de Galicia)

* **Cronoloxía:**-
* **Concello:**Padrón
* **Parroquia:**Santa María de Herbón
* **Lugar:**Os Condes
* **Acceso a pé:**Bo

Cruz do tipo de fuste rematado nun crucifixo. Está construído sobre unha plataforma con dous chanzos cuadrangulares sobre os que se coloca un pedestal de forma cadrada con arestas superiores redondeadas. O fuste ten unha forma octogonal en toda a súa superficie e no medio do seu percorrido hai unha figura humana. O pedestal ten forma cadrada e comeza cunha pequena moldura circular. Por riba está decorado coas cabezas dos anxos con ás, un en cada un dos catro lados e por riba deles unha pinza metálica. A cruz é de sección cadrada e ten molduras convexas nas esquinas que rematan os brazos dun xeito poderoso. No anverso figura a figura de Cristo crucificado con tres cravos, a cabeza inclinada cara adiante e lixeiramente á dereita. No reverso figura a figura da Virxe co crucificado nos brazos.

Cruceiro de Morono (imaxe: Xenealoxías do Barbanza)

* **Cronoloxía:**1985
* **Concello:**Padrón
* **Parroquia:**Santa María de Herbón
* **Lugar:**Morono
* **Acceso a pé:**Bo

Cruceiro do tipo de fuste rematado en crucifixo, construído no ano 1985. Está composto por unha plataforma de dous chanzos de forma cadrada sobre o que se sitúa o pedestal da mesma forma e cunha parte superior moldurada. Nunha das caras ten a seguinte inscrición: "MOROÑO 15-8-1985". O fuste comeza e remata de forma cadrada e logo ten as arestas chafranadas. O capitel ten forma cadrada e está decorado con volutas nas esquinas e cabezas de anxos entre as mesmas. Debaixo ten motivos vexetais. A cruz ten forma cadrada e as arestas chafranadas coas puntas de brazos florenzados. No anverso está a figura de Cristo crucificado con tres cravos, coroa de espiñas e sobre a cabeza unha cartela ao uso. No reverso está a figura da Virxe sobre unha peaña de tres corpos de forma cadrada e as esquinas recortadas. Está cuberta por un manto.

Cruceiro de Pousada (imaxe: Eloy Rodríguez)

* **Cronoloxía:**-
* **Concello:**Padrón
* **Parroquia:**San Pedro de Carcacía
* **Lugar:**Pousada

Cruceiro do tipo de fuste rematado nun crucifixo. Construído sobre unha plataforma de tres chanzos de forma cadrada sobre a que se coloca o pedestal da mesma forma e cunha escocia na parte superior e rodeado dun enreixado de ferro. O fuste comeza e remata en forma cadrada e o resto é de sección octogonal. Na metade do varal ten unha figura de quen parece ser Santiago Peregrino. A cruz é de sección cadrada e ten as arestas chafranadas coas puntas dos brazos potenzadas. No anverso está a figura de Cristo crucificado con tres cravos, cabeza con coroa de espiñas e inclinada cara a dereita con pano de pureza ao mesmo lado. Semella faltarlle a cartela sobre a cabeza. No reverso está a figura da Virxe sobre unha peaña circular e coas mans unidas á altura do peito en actitude orante.

Cruceiro da Igrexa de San Pedro de Carcacía (imaxe: Cruceiros de Galicia)

* **Cronoloxía:**-
* **Concello:**Padrón
* **Parroquia:**San Pedro de Carcacía
* **Lugar:**A Igrexa

Cruceiro do tipo de fuste e crucifixo, emprazado no cemiterio da Igrexa de San Pedro de Carcacía. Está formado por unha plataforma sobre o que se insere directamente o fuste que comeza e termina de forma cadrada e o resto ten as arestas chafranadas. O capitel é de forma cadrada e está decorado con cabezas de anxos con ás aos lados en cada unha das esquinas. Sobre o capitel hai un pequeno pedestal sobre o que se coloca a cruz de forma cuadrangular, arestas chafranadas e puntas dos brazos potenzadas. No anverso está a figura de Cristo crucificado con tres cravos, coroa de espiñas e pano de pureza no lado dereito. Sobre a cabeza hai unha cartela. No reverso a figura da Virxe colocada sobre unha peaña e cos brazos cruzados sobre o peito.

Calvario de Xoane (imaxe: Galicia Máxica)

* **Cronoloxía:**1719
* **Concello:**Padrón
* **Parroquia:**San Pedro de Carcacía
* **Lugar:**Xoane

Construído no 1719, está composto por un cruceiro central coa imaxe de Cristo e dúas pequenas cruces ao seu lado. Unha delas cos brazos inclinados, a semellanza doutros calvarios galegos.

O cruceiro central está composto por unha plataforma cuadrangular con tres chanzos sobre os que se coloca o pedestal do mesmo xeito e as esquinas verticais chafranadas. O fuste comeza en forma cadrada e logo continúa en forma octogonal até o final onde se afina lixeiramente. O capitel é de forma cadrada, moldurado na súa parte inferior e con pequenas figuras nos seus cantos. A cruz comeza en forma cadrada e logo continúa con molduras convexas até o final, rematando os brazos de forma florida. No anverso figura a figura de Cristo crucificado con tres cravos, cabeza cunha coroa de espiñas e inclinada á dereita e un pano de pureza no lado dereito. No reverso está a figura da Virxe sobre unha base en forma de pequena columna cilíndrica. Peaña cúbica coa inscrición: “Esta obra hizo Cristóbal Barreiro. Año 1719”. Se edificó por los vecinos de esta parroquia". Nun lado do calvario hai unha mesa onde os se colocaban os cadaleitos nos enterros, aínda que tamén se empregaban nas procesións. É o único do concello escoltado a ambos os dous lados por cruces baixas de pedra. Das dúas cruces que flanquean ao cruceiro, a da dereita comeza en forma cadrada e logo continúa en forma octogonal, rematando os brazos de forma lixeiramente aumentada. A da esquerda ten os brazos inclinados, comeza do mesmo xeito que a anterior e tamén é de sección octogonal aínda que os brazos rematan en ampliación das puntas dos seus brazos. Entre a cruz da esquerda e a mesa hai unha pequena pedra cravada na terra cunha forma de punta e a parte superior redondeada. Nunha das súas caras figura a seguinte inscrición: “Esta obra hizo Cristóbal Barreiro. Año 1719. Se edificó por los vecinos de esta parroquia". O complexo complétase cun hórreo, actualmente en moi mal estado e a uns vinte metros del, unha terceira cruz nunha leira privada á beira dun camiño e da mesma forma que as laterais do calvario, aínda que nestes momentos estea algo inclinada, coma se recibise un golpe.